บทความนี้เป็นบทความที่มีเนื้อหาเกี่ยวกับรายชื่อตัวละครใน ไลท์โนเวล, มังงะ และ อะนิเมะ จากญี่ปุ่น เรื่อง ชานะ นักรบเนตรอัคคี มนุษย์และมิสเทส ; ซาคาอิ ยูจิ (มิสเทส, โทโมงาระ) พากย์เสียงโดย ซาโตชิ ฮิโนะ ตัวละครหลักของเรื่อง เขาเป็นนักเรียนมัธยมปลายธรรมดา ๆ แต่เหตุการณ์กลับไม่เป็นเช่นนั้น เมื่อเขาพบว่าตัวเขานั้นได้ตายไปแล้ว และเหลือเวลาอีกไม่มากก่อนจะสลายไป แต่ทว่าเขาเป็นมิสเทส ซึ่งไม่เหมือนทอร์ชทั่ว ๆ ไป เพราะมิสเทส คือ ทอร์ชที่บรรจุ 'สมบัติ' ของพิภพแดงเอาไว้ ซึ่งสมบัติของเขานั้นเรียกกันว่า 'เด็กหลงยามเที่ยงคืน' (เรย์จิ ไมโกะ) ด้วยเด็กหลงยามเที่ยงคืนนั้นทำให้ยูจิสามารถมีชีวิตเหมือนกับมนุษย์ทั่วไปได้ตราบที่เขายังมีพลังชีวิตเหลืออยู่ แต่เพราะคุณสมบัติพิเศษของมัน ทำให้เมื่อถึงยามเที่ยงคืนในแต่ละวัน พลังชีวิตของยูจิจะถูกฟื้นพลังขึ้นมาใหม่เหมือนไม่เคยเสียพลังไป ยูจิจึงพยายามที่จะฝึกฝนการใช้พลังที่อยู่ภายในตัวเขา เพื่อช่วยเหลือชานะในการต่อสู้ด้วย แต่ หลังจากนั้นไม่นานเขาก็ได้มาเป็น ผู้นำของพวก 'โทโมงาระ' เสียเอง และได้ฉายาว่า 'นาคาการพิธี' ซาคาอิ ยูจิ ยูจิเป็นคนประเภทที่คิดถึงผู้อื่นก่อนคิดถึงตนเอง ด้วยเหตุนี้ทำให้ชานะรำคาญในตัวยูจิเป็นอย่างมาก แต่ในทางกลับกันก็ยิ่งทำให้ชานะสนใจยูจิมากขึ้นเช่นกัน ; โยชิดะ คาซึมิ พากย์เสียงโดย อายาโกะ คาวาสุมิ เพื่อนร่วมชั้นของยูจิ แอบชอบยูจิอยู่ แต่เป็นคนขี้อายจึงไม่กล้าไปบอกยูจิตรง ๆ แต่ภายหลังได้รวบรวมความกล้าบอกความรู้สึกของเธอแก่ยูจิ และให้ยูจิเป็นคนตัดสินใจระหว่างเธอและชานะ ชื่อของเธอมาจาก โยชิดะ ชิเงรุ ; อิเคะ ฮายาโตะ พากย์เสียงโดย ฮิโรฟุมิ โนจิมะ เพื่อนสนิทของยูจิตั้งแต่มัธยมต้น ได้ฉายาว่า นายแว่น แอบชอบคาสุมิอย่างลับ ๆ อย่างไรก็ตามเขาเป็นคนที่ช่วยให้คาซุมิได้แสดงความในใจกับยูจิ ชื่อของเขามาจาก อิเคดะ ฮายาโตะ ; ซาคาอิ จิงุสะ พากย์เสียงโดย โทโมะ ซากุราอิ แม่ของยูจิ ดูภายนอกแล้วเป็นคนใจดีแต่เธอนั้นเข้มแข็งและฉลาดเฉลียวมาก สามีของเธอ คันทาโร่ ทำงานอยู่ต่างประเทศ ; ทานากะ เอตะ พากย์เสียงโดย ทากายูกิ คนโด เป็นเพื่อนร่วมชั้นของยูจิ เช่นเดียวกับเคซากุ เขาให้ความเคารพและชื่นชมมาเจอรี่เป็น อาเนโกะ (เป็นคำที่ใช้เรียกพี่สาวที่เคารพ) แต่การกระทำของเขานั้นตรงไปตรงมามากกว่าเคซากุ ชื่อของเขามาจาก ทานากะ คาคุเอ ; ซาโต้ เคซากุ พากย์เสียงโดย เค็นจิ โนจิมะ เพื่อนสนิทของเอตะ และเป็นเพื่อนร่วมกันโดดเรียน มีครอบครัวร่ำรวย แต่ทิ้งให้เขาอยู่กับบ้านคนเดียว จึงกลายเป็นที่ ๆ เอตะกับมาเจอรี่อาศัยอยู่ เขาและเอตะชอบมาเจอรี่แต่เขาทำเป็นเฉย ๆ ไว้ ชื่อของเขามาจาก ซาโต้ เอซากุ ; โองาตะ มาตาเกะ พากย์เสียงโดย ยูมิโกะ โคบายาชิ เพื่อนร่วมชั้นของยูจิ เธอเป็นคนกระฉับกระเฉงและบางครั้งออกจะห้าว ๆ ไปหน่อย เธอนั้นแอบชอบเอยตะ ชื่อของเธอมาจาก Ogata Taketora. ; ซาไก คันทาโร่ พากย์เสียงโดย เคย์จิ ฟุจิวาระ พ่อของยูจิ ; ฮิราอิ ยูคาริ พากย์เสียงโดย มาสุมิ อาซาโนะ เพื่อนร่วมชั้นของยูจิ เธอชอบอิเคะ (เพื่อนสนิทของยูจิ) แต่เธอตายเมื่อรินเน่ปรากฏตัวขณะที่เธอกำลังกลับบ้าน ชานะจึงได้สร้างทอร์ชของเธอในวันเดียวกัน แตโชคร้ายที่ไฟของเธอนั้นมอดลงในวันถัดมาและเธอได้สลายไป ชานะจึงเข้าไปแทนที่เธอ ดังนั้นเธอจึงกลายเป็นยูคาริในสายตาของคนอื่น ๆ ยกเว้นยูจิ ; เทนโมคุอิคโคะ 'ตาเดียวแห่งสวรรค์' (มิสเทส) พากย์เสียงโดย ทากายูกิ สุโง มิสเทสที่กล่าวขานกันว่าเป็น มิสเทสที่ชั่วร้ายที่สุดในประวัติศาสตร์ หรือ ทอร์ชปิศาจ อยู่ในรูปชายร่างใหญ่สวมเกราะซามูไรใส่หน้ากากยักษ์ตาเดียว เขานั้นจงใจเป็นมิสเทสด้วยตนเอง เพื่อที่จะหาคนที่แข็งแกร่งที่สุดเพื่อจะได้ฝากฝัง นิเอโตโนะ โนะ ชานะ ดาบซึ่งสร้างขึ้นเพื่อทำลายพวกโทโมงาระ ; โยฮัน / คนรักชั่วนิรันดร์ (มิสเทส) พากย์เสียงโดย มิตสึกิ ไซงะ มิสเทสคนแรกและเป็นผู้สร้างของเรจิ ไมโกะ เป็นคนรักของฟีเลส เฟลมเฮซและราชาแห่งพิภพแดง ; ชานะ / มือสังหารเกศาเพลิงเนตรอัคคี (เฟลมเฮซ) พากย์เสียงโดย ริเอะ คุงิมิยะ เป็นนางเอกของเรื่องและเป็นเฟลมเฮซของอลาสทอร์ ซึ่งเริ่มแรกเธอมุ่งมั่นต่อหน้าที่ของเธอที่เป็นเฟลมเฮซ ไม่มีแม้กระทั่งชื่อ และเห็นยูจิเป็นแค่ทอร์ช เป็นสิ่งของอย่างนึ่ง สนใจในตัวยูจิเนื่องจากยูจิเป็นมิสเทส แต่ต่อมาเธอรู้จักยูจิมากขึ้น และคิดกับยูจิเป็นมนุษย์มากขึ้น และในที่สุดเธอก็หลงรักยูจิ เดิมชานะนั้นไม่มีชื่อ โดยจะเรียกกันจากฉายาของเธอคือ 'มือสังหารเกศาเพลิงเนตรอัคคี' ต่อมายูจิจึงตั้งชื่อเธอเป็น ชานะ จากดาบของเธอ นิเอโทโนะ โนะ ชานะ ; อลาสทอร์ / เพลิงกัลป์ถล่มฟ้าทลายปฐพี (ราชาแห่งพิภพแดง) พากย์เสียงโดย มาซาชิ เอบาระ ราชาแห่งพิภพแดงที่ทำพันธสัญญากับชานะ อยู่ในรูปร่างเปลวเพลิงบรรจุอยู่ในภาชนะศักดิ์สิทธิ์รูปร่างคล้ายล็อกเก็ตห้อยคอขนาดใหญ่ที่เรียกว่า 'โคคิวทอส' ซึ่งชานะมักจะห้อยคอติดตัวอยู่เสมอ ชื่อของเขามาจากชื่อปิศาจในตำนาน Alastor อลาสทอร์นั้นว่ากันว่าเป็นราชาแห่งพิภพแดงที่แข็งแกร่งที่สุด หรืออาจเทียบได้กับเทพของอีกโลกหนึ่งเลยก็ว่าได้ ถึงแม้จะเป็นเช่นนั้นเขาก็พยายามขัดขวางพวกโทโมงาระที่จะดูดพลังชีวิต และพิเศษกว่าระดับราชาตัวอื่นที่จะต้องแสดงพลังผ่านเฟลมเฮซ เขาสามารถใช้ความสามารถที่เรียกว่า เทนปะ โจไซ ซึ่งจะอัญเชิญร่างที่แท้จริงของเขามาสู่โลกเพื่อดูดกลืนเหล่าโทโมงาระที่อยู่รอบ ๆ เขาได้ ซึ่งวิชานีถือเป็นท่าไม้ตายสุดท้ายของ เอ็นปัทซึ ชากุกัน เพราะว่าเหล่าเฟลมเฮซที่ใช้วิชานี้ก่อนหน้าชานะนั้น ไม่เคยมีผู้ใดรอดชีวิต ; มาเจอรี่ ดอว์ / ผู้ร่ายโคลงกำสรวล (เฟลมเฮซ) พากย์เสียงโดย ฮิโตมิ นาบาตาเมะ เฟลมเฮซ หุ่นดีรูปร่างสุงเพรียวผมสีบลอนด์ ผู้ซึ่งทำพันธสัญญากับมาโคเชียส ซึ่งอยู่ในรูปหนังสือ วิชาของเธอนั้นคือการแปลงร่างเป็นหมาป่าขนาดใหญ่ เธอร่ายเวทย์โดยการใช้ โทซัทสึ โนะ โซเคียวชิ ซึ่งแปลว่า ลำนำแห่งการสังหาร เธอเป็นคนชอบดื่มเหล้า ซาโต้และทานากะนั้นคอยติดตามเธอเพราะว่าเธอได้ช่วยชีวิตพวกเขาไว้ เหตุผลที่เธอเป็นเฟลมเฮซเนื่องจากต้องการแก้แค้นโทโมงาระที่มีเปลวเพลิงสีเงิน (ซึ่งมีความเกี่ยวข้องกับยูจิ) ; มาโคเชียส / เขี้ยวเล็บแห่งการทำลายล้าง (ราชาแห่งพิภพแดง) พากย์เสียงโดย มิตสึโอะ อิวาตะ ราชาแห่งพิภพแดงที่ทำสัญญากับมาเจอรี่ โด ซึ่งพูดผ่านภาชนะศักดิ์สิทธิ์ กรีมอร์ ซึ่งอยู่ในรูปหนังสือ ชื่อของเขานั้นมาจากชื่อปิศาจ พูดจาโผงผาง คอยแหย่มาเจอรี่อยู่เสมอ แล้วก็จะถูกมาเจอรี่เหยียบเป็นประจำ แต่ก็เอาใจใส่เธอเสมอ อย่างสหายร่วมรบ ; วิลเฮลมินา คาร์เมล / 'ผู้ควบคุมหมื่นผืนแพรพรรณ' (เฟลมเฮซ) พากย์เสียงโดย ชิซึกะ อิโต หญิงสาวซึ่งอยู่ในชุดคนรับใช้ตลอดเวลา เธอทำสัญญากับเทียแมต ราชาแห่งพิภพแดงผู้อยู่ในภาชนะศักดิ์สิทธิ์ เพอโซน่า ซึ่งเป็นที่คาดผมของวิลเฮลมินานั่นเอง ในมหาสงครามรูปร่างของเพอโซน่านั้นอยู่ในรูปของเทียร่า ฉายาของเธอนั้นมีความหมายคล้ายกับนักเล่นหมากรุกที่สามารถอ่านกระดานหมากได้ล่วงหน้า วิลเฮลมินาเป็นหนึ่งในเฟลมเฮซที่ต่อสู้ในยุคมหาสงครามต่อสู้เคียงข้างกับเพื่อนของเธอ เอ็นปัทซึ ชากุกัน โนะ อุชิเตะ มาทิลเด เซ้นท์-โอเมอ คู่ของเธอทั้งสองนั้นเป็นคู่ปรับสำคัญกับ คู่ ปีกทั้งสอง ของกูเซ่ เมริฮิม และ อิลูยาคาส ความสามารถของเธอคือสามารถควบคุมแถบผ้าจำนวนมากได้ดังใจนึก วิลเฮลมินานั้นมักจะพูดด้วยภาษาสุภาพมาก ๆ และแทบจะไม่แสดงออกซึ่งอารมณ์ใด ๆ เธอมีความสามารถในหลาย ๆ ด้าน เช่น ร้องเพลงและทำงานบ้าน แต่ไม่ค่อยถนัดในเรื่องทำอาหาร เธอเป็นผู้ดูแลชานะระหว่างที่ฝึกฝนอยู่ที่เทนโดคิว วิลเฮลมินานั้นไม่ค่อยชอบยูจิ เช่นเดียวกับแม่ที่ไม่ชอบหน้าแฟนของลูกสาว ; เทียแมต / 'มงกุฎมายา' (ราชาแห่งพิภพแดง) พากย์เสียงโดย อาเกโนะ วาตานาเบะ เป็นราชาแห่งพิภพแดงเพศหญิงที่วิลเฮลมินาทำพันธสัญญาด้วย ไม่ค่อยพูดอะไรมาก ในนิยาย คำพูดของเธอจะเขียนเป็นตัวคันจิโดยไม่มีตัวฮิรากานะหรือคาตาคานะ ; คามซิน เนบิฮาว / 'ผู้ขับเคลื่อนเครื่องประดับยศ' (เฟลมเฮซ) พากย์เสียงโดย จุงโกะ มินางาวะ เฟลมเฮซซึ่งทำสัญญากับบีฮีมอธ หนึ่งในเฟลมเฮซที่มีอายุมากที่สุดในประวัติศาสตร์ บางทีอาจจะถึงพันปี แต่ดูภายนอกเหมือนเด็กอายุสิบขวบ คัมซินมีความสามารถสร้างโกเลมหินและควบคุมหิน เขานั้นแข็งแกร่งมาก แต่เฟลมเฮซคนอื่นไม่อยากอยู่ใกล้ ๆ เมื่อต่อสู้ เนื่องจากการโจมตีของเขานั้นขาดความแม่นยำเป็นอย่างมาก ; เบเฮมอธ / 'ยอดเขาไม่สั่นคลอน' (ราชาแห่งพิภพแดง) พากย์เสียงโดย คัตสึฮิสะ โฮคิ ราชาซึ่งอาศัยอยู่ในสร้อยข้อมือที่คัมซินสวม และพูดจาคล้าย ๆ คนแก่ หน้าที่ของเขาไม่เหมือนกับเฟลมเฮซอื่น ๆ ที่รักษาสมดุลของโลกด้วยการล่าโทโมงาระ แต่เป็นการปรับสมดุลของสถานที่ที่มีความเสียหายมาก เช่นเมืองมิซาโกะ ที่ฟริแอกเนได้สร้างทอร์ชไว้เป็นจำนวนมาก ; ยูริ ฟูโวอิกะ / 'Leader of Spirits' (เฟลมเฮซ) พากย์เสียงโดย ยูโกะ ซัมเปย์ ; วาลัค / 'President of Reptiles' (ราชาแห่งพิภพแดง) พากย์เสียงโดย โคโตมิ ยามาคาว่า ; อีสเอจ / 'Summoner of Star River' (เฟลมเฮซ) พากย์เสียงโดย เค็นจิ โนมุระ ; เคทสึอะรุโคอะโทรุ / 'Windy Echo of Enlightenment' (ราชาแห่งพิภพแดง) พากย์เสียงโดย คัง ทานากะ ;มาธิลด้า มือสังหารเกศาเพลิงเนตรอัคคี (เฟลมเฮซ) มือสังหารเกศาเพลิงเนตรอัคคีคนก่อนหน้าชานะ ปัจจุบันเสียชีวิตจากการใช้เท็นปะโจไซ มาธิลด้ารักอลาสทอร์ ในขณะที่ปีกสายรุ้งชิโระแอบรักเธอ รินเนะและโทโมงาระแห่งพิภพแดง ; ฟริแอกเน / 'นักล่า' (ราชาแห่งพิภพแดง) พากย์เสียงโดย จุนอิจิ สุวาเบะ ฟริแอกเน หรืออีกฉายาคือ นักฆ่าเฟลมเฮซ ฉายาของเขามีความหมายเช่นเดียวกับงานอดิเรกของเขา นักล่าสมบัติ เป็นโทโมงาระที่เก่งกาจซึ่งมาในชุดสีขาว เขาทำงานคนเดียวไม่ยุ่งเกี่ยวกับพวก บอล มาสค์ เขานั้นจะพูดคุยกับตุ๊กตาตัวโปรดของเขา มาเรียน เท่านั้น เขาต้องการให้มาเรียนนั้นมีชีวิตเป็นของตนเอง ไม่ใช่เป็นเพียงรินเนะที่ต้องอาศัยพลังของเจ้านายในการดำรงอยู่เท่านั้น เขาได้สะสมสมบัติไว้มากมาย ซึ่งส่วนใหญ่จะไม่ค่อยเป็นประโยชน์ในการต่อสู้เสียเท่าไร ชื่อของเขานั้นมาจากชื่อเทวดาแห่งวันอังคาร ; มาเรียน (รินเนะ) พากย์เสียงโดย คิมิโกะ โคยามะ เป็นหนึ่งในรินเน่ (ข้ารับใช้) ของฟริแอกเน ฟริแอกเนเอาใจใส่เธอมากกว่าตนเองเสียอีก ปกติจะอยู่ในร่างของตุ๊กตา ; ลามี่ 'ผู้เก็บซากศพ' / 'ออร์แกนเกลียว' พากย์เสียงโดย โมโตมุ คิโยคาวะ เป็นโทโมงาระที่อยู่ในร่างของชายชรา ซึ่งคอยสะสมพลังชีวิตจากทอร์ชที่ใกล้จะดับลง เขาสามารถสร้างเวทย์ไร้จำกัด (จิไซ โฮ) ใหม่ ๆ จากพลังที่สะสมมาได้ ดูเหมือนว่าเขาจะสะสมพลังนั้นไว้เพื่อจุดประสงค์สำคัญอะไรบางอย่าง ตัวเขานั้นไม่ยุ่งเกี่ยวกับการต่อสู้ของเฟลมเฮซและโทโมงาระ แต่ถึงกระนั้นเขาก็รู้จักเป็นการส่วนตัวกับอลาสเตอร์ ชื่อจริงของเขาคือ ราเซ็น โนะ ฟูคิน หรือ ออร์แกนเกลียว (Spiral Organ) และในอดีตเขาเคยใช้ชื่อลีนัน-ซิด ; โซราท / 'ผู้ลุ่มหลงตน' (โทโมงาระแห่งพิภพแดง) พากย์เสียงโดย เรียวโกะ ชิราอิชิ มีรูปร่างเป็นเด็กผู้ชายหน้าตาดี มีผมที่สวยงาม เป็นพี่ชายของทีเรเอลมีสมบัติแห่งพิภพแดง (โฮกุ) ชื่อ บุซึโยคุ เพื่อหาพลังชีวิตได้ เขาตามหา นิเอโตโนะ โนะ ชานะ (ดาบของชานะ) อยู่ ในขณะเดียวกันเขาก็มีดาบอีกเล่มหนึ่งอยู่แล้วซึ่งคือ บลูดเซาเกอร์ ชื่อของเขามาจากปิศาจดวงอาทิตย์ ; ทีรีเอล / 'ผู้ลุ่มหลงเขา' (โทโมงาระแห่งพิภพแดง) พากย์เสียงโดย ยุการิ ทามุระ น้องสาวของโซราท ถึงแม้จะอายุน้อยกว่าแต่เธอมีความคิดเป็นผู้ใหญ่มากกว่าและสอนสิ่งต่าง ๆ ให้แก่พี่ชายที่เธอรักอยู่เสมอ เธอคอยติดตามพี่ชายของเธอไม่ว่าเขาจะไปที่ไหนหรือต้องการอะไร เธอจะหามาให้เขา และเธอคอยปกป้องพี่ชายของเธอจนถึงที่สุดแม้ว่าจะต้องใช้พลังชีวิตของเธอทั้งหมดก็ตาม เธอสามารถใช้เวทย์ไร้จำกัดที่เรียกว่า เครเดิล การ์เด้น ; เมริฮีม หรือ ชิโร่ / 'ปีกสายรุ้ง' (โทโมงาระแห่งพิภพแดง) พากย์เสียงโดย คัตสึยุกิ โคนิชิ หนึ่งในเก้าราชาที่รวบรวมขึ้นโดยอาซิส เมโอ โนะ ซู เมื่อจับคู่กับ'มังกรหุ้มเกราะ'อิลลูยานคาสแล้ว ทำให้ทั้งคู่มีฉายาว่า ปีกทั้งสอง เขายังมีฉายาอีกอย่างหนึ่งคือ นิจิ โนะ เคนชิ (นักดาบสายรุ้ง) (虹の剣士, Niji no Kenshi - 'Rainbow Swordsman') วิลเฮลมินาหลงรักเขา แต่เมริฮีมนั้นหลงรักมาทิลเด ซึ่งไปหลงรักอลาสเตอร์ เพื่อที่จะรักษาสัญญาของเขาที่มีต่อผู้หญิงที่เขารัก เขาได้เปลี่ยนร่างตนเองเป็นโครงกระดูกที่ชานะรู้จักในชื่อของ ชิโร่ และฝึกฝนเธอในฐานะผู้ที่จะสืบทอดชื่อ 'มือสังหารเกศาเพลิงเนตรอัคคี' ชื่อของเขามาจากชื่อปิศาจเมริเฮม Merihem ; ดันทาเลียน / 'ผู้ไขว่ค้นคลั่งคว้า' (ราชาแห่งพิภพแดง) พากย์เสียงโดย โนบุโอะ โทบิตะ เป็นนักวิทยาศาสตร์สติเฟื่องที่เหล่าโทโมงาระทั้งหลายไม่อยากคบค้าสมาคมด้วย แม้กระทั่งในบอล มาสค์เองก็ตาม เพราะเขาจะวิจัยทุกอย่างแม้กระทั่งพวกเดียวกัน ในสามผู้นำสูงสุด เบลเพโอลไม่ค่อยชอบเขา ชูโดนายน์ถึงขั้นเกลียดอย่างมาก แต่เฮคาตีกลับสนิทสนมกับเขา ถึงกับเรียกเขาว่า โอจิซามะ (เป็นคำเรียกผู้สูงอายุกว่าด้วยความเคารพ ประมาณว่า ท่านลุง) และคอยปกป้องเขาอยู่ตลอดเมื่อมีเรื่องกับพวกเบื้องบน เขาสร้างสมบัติแห่งพิภพแดง (โฮกุ) ขึ้นเป็นจำนวนมาก ตั้งแต่สิ่งมีชีวิตยอย่างรินเน่ Domino 28 ไปจนถึงรถไฟคันมหึมา บางทีเขาก็ทำการทดลองแบบไร้จุดหมาย สุดท้ายก็ไม่ได้ประโยชน์อะไรขึ้นมา ชื่อดันทาเลี่ยนเป็นชื่อของปิศาจตัวที่ 72 จากรายชื่อใน Ars Goetia ; ฟีเลส / 'ร่วงรุ้งล่องลอย' (ราชาแห่งพิภพแดง) พากย์เสียงโดย มารินะ อิโนอุเอะ ราชาแห่งพิภพแดงซึ่งหลงรักมนุษย์คนหนึ่งที่ชื่อโยฮัน เพื่อที่จะได้อยู่ด้วยกันตลอดไปเธอจึงได้สร้างสมบัติแห่งพิภพแดง ที่ยอดเยี่ยมที่สุดในโลกปิศาจ เป็นสมบัติแห่งพิภพแดง ที่ให้ชีวิตนิรันดร์แก่มิสเทสที่ครอบครองมันอยู่ นั่นคือ เด็กหลงยามเที่ยงคืน และด้วยเด็กหลงยามเที่ยงคืนนั่นเองทำให้เธอไม่ต้องดูดพลังชีวิตจากมนุษย์ แต่ด้วยอุบัติเหตุ เธอได้ผนึกโยฮันในเด็กหลงยามเที่ยงคืน ทำให้เด็กหลงยามเที่ยงคืน หายสาบสูญไป เธอจึงออกตามหาเขา เธอนั้นเป็นเพื่อนกับวิลเฮลมินาเนื่องจากวิลเฮลมินาเคยช่วยเหลือเธอไว้ครั้งหนึ่ง ชื่อของเธอนั้นอาจจะมาจากชื่อปิศาจ Mephistopheles บาลมาสเควท องค์กรของพวกโทโมงาระที่อยู่ในโลกมนุษย์ นำโดยราชาแห่งพิภพแดง 3 ตน วัตถุประสงค์ยังไม่เป็นที่แน่ชัด แต่พวกเขาพยายามค้นหา เด็กหลงยามเที่ยงคืน ซึ่งอยู่ภายในตัวยูจิ พวกเขาวางแผนที่จะใช้ เด็กหลงยามเที่ยงคืน ทำให้โลกกลายเป็น น้ำพุแห่งชีวิต ให้เหล่าโทโมงาระ ; พระเจ้าแห่งการสรรค์สร้าง/นาคาแห่งการพิธี ผู้นำสูงสุดของบอล มาสเก มีร่างคืองูยักษ์ซึ่งอยู่ในเหวไร้สิ้นสุด ปัจจุบันใช้ร่างของซาคาอิ ยูจิเป็นร่างทรง ต่อมาได้ปลดปล่อยร่างจริงออกมาจากเหวสิ้นสุด เป้าหมายของเขาคือการสร้างโลกที่โทโมงาระและเฟลมเฮซอยู่ด้วยกันอย่างสงบสุข ; ชูโดนายน์ / พันโฉม พากย์เสียงโดย เค็นตะ มิยาเกะ หนึ่งในสามผู้นำของบอล มาสค์ มีตำแหน่งเป็นขุนพล เขามักจะตระเวนอยู่ข้างนอกเนื่องจากเป็นคนชอบทำอะไรตามใจตนเอง แต่ภายหลังจากเขาได้พบ 'เด็กหลงยามเที่ยงคืน' เขาได้กลับไปที่เซเรเดน (ปราสาทดาราอรุณ) เขามีความสามารถในการแปลงร่างเป็นสิ่งต่าง ๆ ได้ ชูโดไนและมาเจอรี่นั้นเคยต่อสู้กันมาในอดีตและได้กลับมาเจอกันอีกครั้ง ชูโดไนนั้นเป็นอีกชื่อหนึ่งของปิศาจแอสโมได Asmodai. ; เฮคาเต้ / บัลลังก์สูงสุด พากย์เสียงโดย มามิโกะ โนโตะ หนึ่งในสามผู้นำของบอล มาสค์ ในอะนิเมะเธอถูกชานะเรียกว่า 'เฮคาเต้' มีตำแหน่งคือ สตรีศักดิ์สิทธิ์ (ในฉบับนิยายแปลว่า 'ผู้พยากรณ์') เธอเป็นคนควบคุมการเคลื่อนที่ของเซเรเดน (ปราสาทดาราอรุณ) ฐานทัพใหญ่ของบอล มาสค์ เด็กหญิงผิวขาวในชุดคลุมสีขาวและหมวก เธอเป็นคนพูดน้อย ชูโดนายน์ดูเหมือนจะเอาใจใส่เธอมาก เบลเพโอลมักกล่าวว่าเธอนั้นมีชีวิตนิรันดร์ เฮคาตีมีความสำคัญมากต่อแผนที่ต้องใช้ 'เด็กหลงยามเที่ยงคืน' เนื่องจากเฮคาตีต้องเป็นผู้ที่ดึงพลังของ 'เด็กหลงยามเที่ยงคืน' ออกมาแล้วส่งไปรอบ ๆ เซเรเดน (ปราสาทดาราอรุณ) ในภาคอะนิเมะเธอดูจะอ่อนไหวกับเหล่ามนุษย์เพราะในภาคสองเธอส่งร่างแยกที่ชื่อโคโนเอะ ฟุมินะเพื่อแฝงตัวและสอดแนม ซึ่งการมีอารมณ์อ่อนไหวง่ายของเธอมักทำให้งานล้มเหลวอยู่บ้าง ชื่อของเธอมาจาก Hecate เทพธิดากรีกซึ่งมักจะเกี่ยวข้องกับเรื่องเวทมนตร์คาถา และยังถูกเรียกว่า 'ราชินีแห่งภูตผี' ; เบลเพโอล / ตุลาการย้อนแย้ง พากย์เสียงโดย ซายากะ โอฮาระ หนึ่งในสามผู้นำของบอล มาสค์ ตำแหน่งคือ เสนาธิการ อยู่ในรูปร่างของผู้หญิงมีสามตา มีผ้าปิดตาที่ตาขวา เป็นตัวละครทีเจ้าเล่ห์ สามารถหลอกให้ลูกน้องไปตายได้อย่างโหดเหี้ยม ชื่อของเธอมาจากปิศาจ Belphegor หรือ Baal Pheor ; เฟเคอร์ / 'Storm Hoof' พากย์เสียงโดย ยาสึฮิโร่ มามิยะ ; วีเน่ / เนตรประจักษ์ พากย์เสียงโดย ทัตสึฮิสะ ซูซูกิ ลูกน้องของเบลเพโอล อยู่ในรูปร่างของนักแข่งจักรยานยนต์ เขาได้รับภารกิจให้ตามหาเทนโดคิว (ปราสาทวิถีฟ้า) เพื่อยับยั้งการกำเนิดของเอ็นปัทซึ ชากุกัน โนะ อุชิเตะคนใหม่ (ชานะ) วีเน่นั้นหลงใหลเบลเพโอลมากชนิดยอมทำงานให้แบบถวายหัว จึงถูกหลอกใช้ โดยมอบกุญแจซึ่งเป็นกลไกสำหรับสร้างเวทย์นิรมิตซึ่งสร้างความเสียหายให้แก่เทนโดคิว (ปราสาทวิถีฟ้า) ให้ และให้กลไกลทำงานโดยแลกกับชีวิตของวีเน ชื่อวีเนเป็นชื่อของปิศาจตัวที่ 45 จากรายชื่อใน Ars Goetia ; ออร์กอน / ผู้บัญชาการพันรบ พากย์เสียงโดย อัตสึชิ โอโนะ ลูกน้องของเบลเพโอล มีรูปร่างเป็นมนุษย์ล่องหนในชุดราชวงศ์ฝรั่งเศส มีความสามารถคือในการสร้างกองทัพนักรบออกมาต่อสู้เพื่อตนเอง เรียกว่า 'ลีเจี้ยน' มีภารกิจแยกต่างหากจากวีเน่ แต่จุดหมายเดียวกันคือเทนโดคิว (ปราสาทวิถีฟ้า) พบกับจุดจบเมื่อเจอกับคู่ปรับเก่า ปีกสายรุ้ง เมริฮิม ; ซาโรวี / 'Gathering and Distribution of Four' พากย์เสียงโดย ยุกิฮิโร มิโซโนะ ; บิฟรอนส์ / 'Howling Fang' พากย์เสียงโดย ฮิโรกิ ยาสึโมโตะ ช